
THIRRJE PUBLIKE PËR PJESËMARRJEN E REPUBLIKËS SË MAQEDONISË SË VERIUT NË EKSPOZITËN E 20-TË NDËRKOMBËTARE TË ARKITEKTURËS NË VENECIA NË VITIN 2027, NË ORGANIZIM TË “BIENALES SË VENECIAS (LA BIENNALE DI VENEZIA)

Në bazë të nenit 64 të Ligjit për Kulturën ("Gazeta Zyrtare e Republikës së Maqedonisë" nr. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16 dhe 11/18), 
Ministria e Kulturës dhe Turizmit shpall 
KONKURS
PËR FINANCIMIN E NJË PROJEKTI ME INTERES NACIONAL NË FUSHËN E KULTURËS, NGA FUSHA E BASHKËPUNIMIT NDËRKOMBËTAR, PËR PJESËMARRJEN E REPUBLIKËS SË MAQEDONISË SË VERIUT NË EKSPOZITËN E 20-TË NDËRKOMBËTARE TË ARKITEKTURËS NË VENECIA NË VITIN 2027, NË ORGANIZIM TË “BIENALES SË VENECIAS” (LA BIENNALE DI VENEZIA)

I. INFORMACIONE TË PËRGJITHSHME 

Ministria e Kulturës dhe Turizmit shpall Konkurs për financimin e një projekti me interes nacional në kulturë, nga fusha e bashkëpunimit ndërkombëtar, për pjesëmarrjen e Republikës së Maqedonisë së Veriut në Ekspozitën e 20-të Ndërkombëtare të Arkitekturës në Venecia, e cila do të mbahet nga 8 maji deri më 21 nëntor 2027, në organizim të “Bienales së Venecias” (La Biennale di Venezia). https://www.labiennale.org/en/architecture/2027.
Ministria e Kulturës dhe Turizmit do të sigurojë mjete nga Buxheti i Republikës së Maqedonisë së Veriut për vitin 2027 për bashkëfinancimin e një projekti në njërën nga kategoritë në vijim: 
1. Ekspozitë/projekt i një arkitekti 
2. Ekspozitë/projekt i një grupi të arkitektëve.


II. E DREJTA E PJESËMARRJES NË KONKURS 
· Të drejtë pjesëmarrjeje në Konkurs kanë ekskluzivisht personat juridikë me projekte/ekspozita nga kategoritë e përcaktuara në këtë konkurs. Personi juridik duhet detyrimisht të ketë lidhur kontratë për rregullimin e të drejtave të autorit me autorin/autorët e ekspozitës/projektit.
· Me person juridik nënkuptohen institucionet nga fusha e kulturës (nacionale, lokale ose private), shoqatat, lidhjet, asociacionet dhe persona të tjerë juridikë të regjistruar në Republikën e Maqedonisë së Veriut për ushtrimin e veprimtarisë në fushën e kulturës, në përputhje me ligjin.
· Pjesëmarrësi në Konkurs (nëse ka qenë përfitues i mjeteve nga Buxheti i Ministrisë së Kulturës dhe Turizmit) duhet t'i ketë përmbushur të gjitha detyrimet ndaj Ministrisë gjatë tre viteve të fundit.
· Prioritetet dhe kushtet që duhet t'i plotësojë aplikuesi janë të përcaktuara në këtë Konkurs.
· Dokumentacioni i detyrueshëm me të cilin dëshmohet përmbushja e prioriteteve dhe kushteve është i përcaktuar në formularin e aplikimit, i cili është pjesë përbërëse e këtij Konkursi.

III. MËNYRA E APLIKIMIT DHE AFATI PËR DORËZIMIN E FLETËPARAQITJEVE 
· Aplikimi bëhet duke dorëzuar formularin e plotësuar për pjesëmarrjen e Republikës së Maqedonisë së Veriut në Ekspozitën e 20-të Ndërkombëtare të Arkitekturës në Venecia në vitin 2027, në organizim të “Bienales së Venecias” (La Biennale di Venezia).
· Fletëparaqitja duhet të shkarkohet nga ueb faqja e Ministrisë së Kulturës dhe Turizmit (www.kultura.gov.mk) dhe të plotësohet në mënyrë elektronike, duke shënuar të dhënat në vendet e përcaktuara.
· Fletëparaqitjet mund të dorëzohen në Ministrinë e Kulturës dhe Turizmit me postë (rr. "Gjuro Gjakoviq" nr. 61, 1000 Shkup), sipas datës së vulës postare, ose personalisht në arkivin e Ministrisë, më së voni deri në orën 15:30 gjatë ditëve të punës.
· Nuk do të shqyrtohen aplikimet e dorëzuara pas skadimit të afatit të Konkursit, fletëparaqitjet e plotësuara në formular të papërshtatshëm, fletëparaqitjet e paplotësuara ose të paplota, si dhe ato pa dokumentacionin e detyrueshëm. Materialet e dorëzuara nuk kthehen.
· Konkursi do të jetë i hapur nga 30.06.2026 deri më 29.07.2026, përfshirë ditën e fundit.   


IV. NJOFTIMI PËR REZULTATET E THIRRJES PUBLIKE 
· Rezultatet e Konkursit do të publikohen në ueb faqen e Ministrisë së Kulturës dhe Turizmit.
· Të gjithë pjesëmarrësit do të njoftohen edhe me shkrim për rezultatet e Konkursit, përmes vendimit të Ministrisë së Kulturës dhe Turizmit. 

V. PËRQINDJA E PJESËMARRJES SË MINISTRISË SË KULTURËS DHE TURIZMIT NË FINANCIMIN E PROJEKTIT 

Përqindja e pjesëmarrjes së Ministrisë së Kulturës dhe Turizmit në financimin e projektit me interes nacional në kulturë, nga fusha e bashkëpunimit ndërkombëtar, për pjesëmarrjen e Republikës së Maqedonisë së Veriut në Ekspozitën e 20-të Ndërkombëtare të Arkitekturës në Venecia, e cila do të mbahet nga 8 maji deri më 21 nëntor 2027, në organizim të “Bienales së Venecias” (La Biennale di Venezia), do të përcaktohet në përputhje me mjetet e planifikuara për këtë qëllim në Buxhetin e Republikës së Maqedonisë së Veriut për vitin 2027, sipas fushave dhe aktiviteteve përkatëse.


VI. INFORMACIONE SHTESË 
Informacione shtesë lidhur me Konkursin mund të merren në Sektorin për Bashkëpunim Ndërkombëtar dhe Bashkëpunim me UNESCO-n, në numrin e telefonit 02/3240-549 ose në adresën elektronike: lj.stefanovska@kultura.gov.mk. 
+389 23240 549
www.kultura.gov.mk
Ул. „Ѓуро Ѓаковиќ “ бр. 61, Скопје 
Република Северна Македонија
Rr.”Gjuro Gjakoviq” nr.61, Shkup
Republika e Maqedonisë së Veriut

